Diari Oficial de la Generalitat Valenciana


Sumari del DOGV 6153, del 26-11-2009 (2009/13079)

RESOLUCIÓ de 4 de novembre de 2009, de la Conselleria d'Educació, per la qual s'atribuïx la denominació específica de Jaime de Sant-Ángel a l'Institut d'Educació Secundària de Redován.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13405


Data del document
:   04-11-2009

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 4 de novembre de 2009, de la Conselleria d'Educació, per la qual s'atribuïx la denominació específica de Jaime de Sant-Ángel a l'Institut d'Educació Secundària de Redován. [2009/13078]  
El Consell Escolar de l'Institut d'Educació Secundària de Redován, en la sessió celebrada el 2 d'abril de 2007, va aprovar sol·licitar per al mencionat centre la denominació específica d'IES Jaime de Sant-Ángel de Redován.  
Esta proposta va ser aprovada pel Consell Escolar Municipal de l'Ajuntament de Redován en sessió celebrada el dia 15 de novembre de 2007. Disposa, a més, de l'informe favorable de la Inspecció Educativa de la Direcció Territorial d'Educació d'Alacant, amb data de 8 d'octubre de 2008.  
Esta denominació es va proposar perquè Jaime de Sant-Ángel va ser el fundador del poble de Redován. Segons consta en els annals del poble, l'any 1490 Jaime de Sant-Ángel va comprar a la família Mirón el senyoriu de Redován. L'any següent, Jaime, confiant en els bons servicis que havia fet per Orihuela, va proposar al consell de la ciutat poblar l'heretat de Redován de cristians i musulmans. Realitzades les obres i poblat el lloc, es va confirmar el senyoriu per Decret de 15 de maig de 1501 del rei Ferran II d'Aragó i V de Castella i de la seua esposa Isabel.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària, establix que, creat el centre, el consell escolar d'este podrà proposar a la Conselleria d'Educació la denominació específica, després de l'informe favorable del consell escolar municipal o, si no hi ha, del ple de l'ajuntament corresponent.  
L'article 3.3 de l'esmentat reglament, establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 26 d'octubre de 2009, que no hi ha cap centre en eixa localitat, amb la dita denominació.  
En virtut d'això i fent ús de les facultats que em conferix l'article 28 de la Llei 5/1983, de 30 de desembre, del Consell, i vista la proposta del director general d'Ordenació i Centres Docents del dia 27 d'octubre de 2009, i de conformitat amb esta, resolc:  
Primer  
Concedir la denominació específica de Jaime de Sant-Ángel a l'Institut d'Educació Secundària de Redován, codi 32591419.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia que es publique al Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 4 de novembre de 2009.- El conseller d'Educació: Alejandro Font de Mora Turón.